**TIRGUS IZPĒTE**

**“Tautastērpu un skatuves tērpu daļu izgatavošana un piegāde**

**Balvu novada pašvaldības amatiermākslas kolektīviem”**

**(ID Nr. BNP TI 2025/10)**

1. **Informācija par pasūtītāju:**

|  |  |
| --- | --- |
| Pasūtītājs | Balvu novada pašvaldība |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, dome@balvi.lv  |
| Pasūtītāji, kuru vajadzībām tiek veikta tirgus izpēte | **Balvu Kultūras un atpūtas centrs**(tirgus izpētes 1. un 2.daļā)Reģ.Nr.40900023299,Brīvības iela 61, Balvi, Balvu nov., LV-4501 |
| **Balvu mūzikas skola**(tirgus izpētes 3.daļā)Reģ.Nr.40900023316,Partizānu iela 18, Balvi, Balvu nov., LV-4501 |
| Kontaktpersonas saistībā ar tirgus izpētes priekšmetu | Balvu Kultūras un atpūtas centra bērnu deju kolektīva “Balvu vilciņš” vadītāja Zane Meiere, mob.26222123(tirgus izpētes 1. un 2.daļā); |
| Balvu mūzikas skolas interešu izglītības skolotājaLinda Vītola, mob.26469171(tirgus izpētes 3.daļā) |
| Kontaktpersona saistībā ar piedāvājuma sagatavošanu/ iesniegšanu | Balvu novada Centrālās pārvaldes Iepirkumu nodaļas iepirkumu speciāliste Antra Keisele, mob.20203715, e-pasts: antra.keisele@balvi.lv  |
| Pasūtītāja darba laiks | pirmdienās, otrdienās un trešdienās 08.30-17.00;ceturtdienās 08.30-18.00;piektdienās 08.30-16.00 |

1. **Tirgus izpētes priekšmets:**
	1. Tautastērpu un skatuves tērpu daļu izgatavošana un piegāde Balvu novada pašvaldības amatiermākslas kolektīviem, atbilstoši Tehniskajai specifikācijai (skat. Instrukcijas 1.pielikuma attiecīgo tirgus izpētes priekšmeta daļu).
	2. Tirgus izpēte ir sadalīta 3 (trīs) daļās:
		1. Tirgus izpētes 1.daļa – “Vainagu izgatavošana un piegāde Balvu Kultūras un atpūtas centra bērnu deju kolektīvam “Balvu vilciņš””.
		2. Tirgus izpētes 2.daļa – “Ņieburu šūšana un piegāde Balvu Kultūras un atpūtas centra bērnu deju kolektīvam “Balvu vilciņš””.
		3. Tirgus izpētes 3.daļa – “Saktu piegāde Balvu mūzikas skolas vokālajam ansamblim”.
	3. Pretendents piedāvājumu var iesniegt par vienu, divām vai visām tirgus izpētes priekšmeta daļām.
	4. Pretendents nevar iesniegt piedāvājuma variantus.
	5. CPV kods: 18000000-9 (Apģērbi, apavi, bagāžas somas un aksesuāri), papildu CPV kods: 98393000-4 (Drēbnieku pakalpojumi)
2. **Piedāvājuma izvēles kritērijs:** zemākā cena, katrā tirgus izpētes priekšmeta daļā.
3. **Līguma izpildes vieta:**
	1. Tirgus izpētes 1. un 2.daļā – Balvu Kultūras un atpūtas centrs, Brīvības iela 61, Balvi, Balvu nov.
	2. Tirgus izpētes 3.daļā – Balvu mūzikas skola, Partizānu iela 18, Balvi, Balvu nov.
4. **Līguma izpildes termiņš:** 3 (trīs) mēnešu laikā no līguma noslēgšanas, katrā tirgus izpētes priekšmeta daļā.
5. **Piedāvājuma cena:** Piedāvājuma cenā jāiekļauj visi ar līguma izpildi saistītie izdevumi, t.sk., visi nodokļi, nodevas, administratīvās izmaksas, transporta izdevumi, preču piegādes iespējamie sadārdzinājumi u.c. cenu izmaiņas, kā arī tādas izmaksas, kas nav minētas, bet bez kurām nebūtu iespējama kvalitatīva līguma izpilde.
6. **Apmaksas nosacījumi:**
	1. Apmaksa tiek veikta 30 (trīsdesmit) dienu laikā pēc līgumsaistību pilnīgas izpildes, nodošanas-pieņemšanas akta parakstīšanas un atbilstoša strukturēta elektroniskā rēķina saņemšanas attiecīgās iestādes e-adresē, katrā tirgus izpētes priekšmeta daļā.
	2. Līguma darbības laikā apmaksas kārtība nevar tikt mainīta.
7. **Piedāvājuma derīguma termiņš:** vismaz 30 (trīsdesmit) dienas pēc piedāvājumu iesniegšanas beigu termiņa.
8. **Preces garantijas laiks:** vismaz 24 (divdesmit četri) mēneši pēc nodošanas-pieņemšanas akta parakstīšanas, katrā tirgus izpētes priekšmeta daļā.
9. **Prasības pretendentam** (katrā tirgus izpētes priekšmeta daļā)**:**
	1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .
	2. Piedāvājums jāparaksta paraksttiesīgai personai.
	3. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Informācija par izslēgšanas noteikumiem tiks pārbaudīta SIA “LURSOFT” tīmekļvietnē [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.
10. **Iesniedzamie dokumenti:**
	1. Finanšu/ Tehniskais piedāvājums (skat. 2.pielikumu).
	2. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.
	3. Ārvalstīs reģistrētām personām:
		1. ja pretendents ir reģistrēts līdzvērtīgā uzņēmumu vai saimnieciskās darbības reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;
		2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:
* attiecīgas ārvalstu iestādes izziņa par valdes/ padomes sastāvu;
* pretendenta apliecinājums, ka izziņā norādītā informācija joprojām ir aktuāla.
1. **Piedāvājuma iesniegšanas datums, laiks, vieta, veids:**
	1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **25.02.2025. plkst.10.00**.
	2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501**.
	3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz noteiktajam piedāvājumu iesniegšanas termiņa beigām.
	4. Sūtot elektroniski, pieteikums jāparaksta ar drošu elektronisko parakstu un jānosūta uz Balvu novada pašvaldības oficiālo e-adresi vai e-pasta adresi: dome@balvi.lv , vēstules tēmā norādot *“Piedāvājums tirgus izpētei ar ID Nr. BNP TI 2025/10”*.
	5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:
* pretendenta nosaukumu un adresi;
* pasūtītāja nosaukums un adresi;
* atzīme ar norādi: Tirgus izpētei *“Tautastērpu un skatuves tērpu daļu izgatavošana un piegāde Balvu novada pašvaldības amatiermākslas kolektīviem”, ID Nr. BNP TI 2025/10. Neatvērt līdz 25.02.2025. plkst.10.00.*
1. **Papildu informācija:**
	1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.
	2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:
		1. pagarina piedāvājumu iesniegšanas termiņu;
		2. atkārtoti pagarina piedāvājumu iesniegšanas termiņu un papildus nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;
		3. trešo reizi pagarina piedāvājumu iesniegšanas termiņu un papildus ievieto tirgus izpētes publikāciju iepirkumu atbalsta tīmekļvietnē Iepirkumi.lv <https://www.iepirkumi.lv/> .
	3. Pasūtītājam nav pienākums veikt pilnīgi visas 13.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 13.2.punkta apakšpunktos norādītās darbības.
	4. Ja pasūtītājam, secīgi veicot 13.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.
	5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.
	6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.
	7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.
	8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.
	9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigta bez rezultāta.
	10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.
	11. Par jebkuru informāciju, kas ir konfidenciāla, pretendentam jābūt īpašai norādei.
	12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.
2. **Rezultātu paziņošana:**
	1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:
		1. ievieto informāciju Balvu novada pašvaldības tīmekļvietnes <http://www.balvi.lv/> sadaļā “Tirgus izpēte” (ja par to sākotnēji ir bijis ievietots paziņojums), norādot vismaz šādu informāciju:
* tirgus izpētes rezultātu publicēšanas datumu;
* pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ.Nr.;
* līgumcenu bez PVN;
* ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.
	+ 1. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:
* visus tirgus izpētes pretendentus, un to piedāvātās cenas bez PVN;
* tirgus izpētes uzvarētāju;
* tikai noraidītajam pretendentam – noraidīšanas iemeslu.
1. **Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1. Tehniskā specifikācija;
2. Finanšu/ Tehniskais piedāvājums

1.pielikums

Tirgus izpētei

“Tautastērpu un skatuves tērpu daļu izgatavošana un piegāde

Balvu novada pašvaldības amatiermākslas kolektīviem”

(ID Nr. BNP TI 2025/10)

**TEHNISKĀ SPECIFIKĀCIJA**

**“Tautastērpu un skatuves tērpu daļu izgatavošana un piegāde**

**Balvu novada pašvaldības amatiermākslas kolektīviem”**

**(ID Nr. BNP TI 2025/10)**

***Tirgus izpētes 1.daļa – “Vainagu izgatavošana un piegāde Balvu Kultūras un atpūtas centra bērnu deju kolektīvam “BALVU VILCIŅŠ””***

1. **Izgatavot/ sašūt un piegādāt tautas tērpu daļas – vainagus** (turpmāk – Prece) Balvu Kultūras un atpūtas centra bērnu tautu deju kolektīvam “BALVU VILCIŅŠ”, atbilstoši Tehniskajai specifikācijai.
2. Katru Preci izgatavot/ sašūt atbilstoši kolektīva dalībnieku individuālajiem izmēriem.
3. Mēru noņemšana un pielaikošana notiek, izbraucot pie kolektīva uz adresi – Brīvības iela 61, Balvi, Balvu nov., iepriekš vienojoties par laiku.
4. Visiem materiāliem un Precei ir jābūt jaunai un nelietotai.
5. Preces materiālu, modeli, piegriezumu, krāsu, rakstu un izšuvumus pirms izgatavošanas/ šūšanas saskaņot ar iestādi.
6. Izgatavojot/ šujot Preci, jāņem vērā, ka tā tiks izmantota gan iekštelpās, gan brīvā dabā.
7. Preces garantijas laiks – vismaz 24 mēneši pēc nodošanas-pieņemšanas akta parakstīšanas.

|  |  |  |  |
| --- | --- | --- | --- |
| **Nosaukums/ apraksts** | **Paraugs*****(skice vai foto)****(paraugam ir tikai informatīvs raksturs)* | **Daudzums** | **Mērvienība** |
| **Vidzemes novada vainags:** Sarkana vilnas vai tūka pamatne, vainags izšūts ar pērlītēm, kas stiprinātas ar izturīgu, neplīstošu diegu.Vainagu izmēri – 53-55 cm. Augstums – 8 cm.Pirms izgatavošanas jāprecizē izmērus. |  | 12 | gb. |

***Tirgus izpētes 2.daļa – “Ņieburu šūšana un piegāde Balvu Kultūras un atpūtas centra bērnu deju kolektīvam “BALVU VILCIŅŠ””***

1. **Izgatavot/ sašūt un piegādāt tautas tērpu daļas – ņieburus** (turpmāk – Prece) Balvu Kultūras un atpūtas centra bērnu tautu deju kolektīvam “BALVU VILCIŅŠ”, atbilstoši Tehniskajai specifikācijai.
2. Katru Preci izgatavot/ sašūt atbilstoši kolektīva dalībnieku individuālajiem izmēriem.
3. Mēru noņemšana un pielaikošana notiek, izbraucot pie kolektīva uz adresi – Brīvības iela 61, Balvi, Balvu nov., iepriekš vienojoties par laiku.
4. Visiem materiāliem un Precei ir jābūt jaunai un nelietotai.
5. Preces materiālu, modeli, piegriezumu, krāsu, rakstu un izšuvumus pirms izgatavošanas/ šūšanas saskaņot ar iestādi.
6. Izgatavojot/ šujot Preci, jāņem vērā, ka tā tiks izmantota gan iekštelpās, gan brīvā dabā.
7. Preces garantijas laiks – vismaz 24 mēneši pēc nodošanas-pieņemšanas akta parakstīšanas.

|  |  |  |  |
| --- | --- | --- | --- |
| **Nosaukums/ apraksts** | **Paraugs*****(skice vai foto)****(paraugam ir tikai informatīvs raksturs)* | **Daudzums** | **Mērvienība** |
| Vidzemes novada tautastērpam pieskaņots **ņieburs**.Materiāls – austs vilnas audums, ar kokvilnas oderi, tumši sarkans tonis (pirms šūšanas saskaņot ar pasūtītāju),5-6 pogu aizdare (metāla vai tā imitācija),Aizmugurē, jostas vietā, ielocītas faltītes.Ņiebura izmēri – sieviešu S, M (uz augumu 160-170 cm) (pirms šūšanas jāprecizē izmēri). |  | 12 | gb. |

***Tirgus izpētes 3.daļa – “Saktu piegāde Balvu mūzikas skolas vokālajam ansamblim”***

1. **Saktu** (turpmāk – Prece) piegāde Balvu mūzikas skolas vokālajam ansamblim, atbilstoši Tehniskajai specifikācijai.
2. Precei ir jābūt jaunai un nelietotai.
3. Preces materiālu un modeli, pirms piegādes, saskaņot ar iestādi.
4. Jāņem vērā, ka Prece tiks izmantota gan iekštelpās, gan brīvā dabā.
5. Preces garantijas laiks – vismaz 24 mēneši pēc nodošanas-pieņemšanas akta parakstīšanas.

|  |  |  |  |
| --- | --- | --- | --- |
| **Nosaukums/ apraksts** | **Paraugs*****(skice vai foto)****(paraugam ir tikai informatīvs raksturs)* | **Daudzums** | **Mērvienība** |
| Saktiņa |  | 12 | gb. |

2.pielikums

Tirgus izpētei

“Tautastērpu un skatuves tērpu daļu izgatavošana un piegāde

Balvu novada pašvaldības amatiermākslas kolektīviem”

(ID Nr. BNP TI 2025/10)

**FINANŠU/ TEHNISKAIS PIEDĀVĀJUMS**

**“Tautastērpu un skatuves tērpu daļu izgatavošana un piegāde**

**Balvu novada pašvaldības amatiermākslas kolektīviem”**

**(ID Nr. BNP TI 2025/10)**

**Skat. datni “2\_pielikums\_FinansuTehn\_piedaavaajums\_Tautasteerpu dalas”**